**Likumprojekta "Grozījumi likumā "Par tiesu varu"
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva, ņemot vērā Tiesnešu amata kandidātu atlases komisija (turpmāk – Komisija) 2020. gada 19. novembra vēstulē norādīto, ka nebūs iespējams ievērot sākotnēji noteikto termiņu, kurā Ekonomisko lietu tiesai būtu jāsāk strādāt. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 1. jūlijā stājās spēkā 2020. gada 17. jūnija likums "Grozījumi likumā "Par tiesu varu"", kas paredz, ka 2021. gada 1. janvārī darbu uzsāk Ekonomisko lietu tiesa kā specializēta pirmās instances rajona (pilsētas) tiesa. Ar 2020. gada 14. maija grozījumiem likumā "Par tiesu varu" 2020. gada 11. jūnijā stājās spēkā ar Tieslietu padomes 2020. gada 15. aprīļa lēmumu Nr. 20 apstiprinātā "Rajona (pilsētas) tiesas un apgabaltiesas tiesneša amata kandidātu atlases kārtība”, ieviešot konceptuāli jaunu atlases kārtību, izvērtējot tiesneša amatam nepieciešamās profesionālās, personīgās un sociālās kompetences piecās atlases kārtās. Atlases kārtība mērķis nodrošināt, ka par tiesnešiem kļūst augsti kvalificēti juristi ar nevainojamu reputāciju, ar atbilstošām profesionālām prasmēm un personiskām īpašībām. Atlases procedūras veidots tā, lai pārliecinātos, ka tiesnešu amata kandidāts pārzina visu tiesību sistēmu kopumā, spēj padziļināti specializēties konkrētā tiesību nozarē, apzinās, ka tiesneša amats pildāms, respektējot cilvēka cieņu, ievērojot cilvēktiesības un stiprinot Latviju kā demokrātisku un tiesisku valsti, kā arī spēj uzņemties atbildību un apzinās savas rīcības ietekmi uz tiesu varas autoritāti kopumā, tostarp, rūpējas par nepārtrauktu izaugsmi, ievēro augstus ētikas standartus, apzinās, ka gan tiesneša profesionālā darbība, gan privātā dzīve var tikt vērtēta sabiedrībā, un veido priekšstatu [par tiesu varu](https://likumi.lv/ta/id/62847-par-tiesu-varu) kopumā. Pieteikšanās Ekonomisko lietu tiesas tiesnešu amatam noslēdzās augusta beigās, savukārt, jautājums par  Rajona (pilsētas) tiesas un apgabaltiesas tiesneša amata kandidātu atlases komisijas izveidi Tieslietu padomē tika skatīts šā gada 20. oktobrī rakstveida procesā, pieņemot lēmumu Nr. 53 "Par rajona par rajona (pilsētu) tiesu un apgabaltiesu tiesnešu amata kandidātu atlases komisijas izveidi".Komisija 2020. gada 19. novembra vēstulē ir informējusi par Ekonomisko lietu tiesas tiesnešu amata kandidātu atlases procesa norisi, norādot, ka nebūs iespējams ievērot sākotnēji noteikto termiņu, kurā Ekonomisko lietu tiesai būtu jāsāk strādāt.Komisija ir norādījusi, ka šī ir pirmā atlase pēc jaunās atlases kārtības spēkā stāšanās, līdz ar to komisijai ir īpaši svarīgi iedibināt tiesnešu jaunās atlases kārtības standartu, kā arī Atlases komisijas darba „latiņas” augstums būs mēraukla turpmākajam tiesnešu atlases procesam. Uz 2020.gada 23.novembri ir noslēgusies atlases otrā kārta, kas paredzēja pretendenta pieteikumā iesniegto atbilžu uz jautājumiem vērtēšanu, pārliecinoties par pretendenta motivāciju un prasmi to pamatot. Jāatzīmē, ka atlases komisijā ir deviņas komisijas locekles – tiesneses un arī tiesu priekšsēdētājas, kas uz komisijas darbības laiku nav atbrīvotas no savu tiešo amata pienākumu pildīšanas, bet pēc iespējas pārplānojušas savu darbu un koncentrējas uz pienākumiem, kas saistīti ar atlasi. Lai arī atlases pirmo divu kārtu norise tika īstenota rakstveida procesā, to norisi ietekmēja arī Ekonomisko lietu tiesas tiesnešu amata pretendentu skaits. Uz 2020.gada 23.novembri vēl nodrošināma trīs atlases kārtu norise (tests; kāzusu risinājumi, kas tiek gatavoti rakstiski un prezentēti mutiski; kompetenču intervija). Turpmākās atlases kārtas ir tādas, kuras tiek īstenotas ar pretendentu klātbūtni. Šo nākamo atlases kārtu norisi, ņemot vērā pretendentu skaitu, būtiski ietekmēs izsludinātais ārkārtējais stāvoklis un noteiktie ierobežojumi epidemioloģiskās drošības ievērošanai. Lai arī tiek meklēti un rasti inovatīvi risinājumi, kas vienlaikus ļautu nekavēt atlases procesu un būtu ar viszemāko inficēšanās risku, Komisija ir informējusi, ka atlase varētu noslēgties līdz nākamā gada martam. Ievērojot minētos apstākļus, kā arī to, ka pēc pretendentu atlases komisijas noslēguma vēl nepieciešams laiks, kāds nepieciešams Saeimai lēmuma par tiesneša iecelšanu rajona (pilsētas) tiesas tiesneša amatā, un zvēresta došanai, paredzams, ka Ekonomisko lietu tiesas darbības uzsākšana nosakāma 2021.gada 31.martā.Vienlaikus, lai izslēgtu nepieciešamību grozīt procesuālos likumus, ar grozījumiem paredzēts noteikt Ekonomisko lietu tiesas kompetencē nododamo lietu piekritības jautājumus līdz 2021.gada 30.martam, paredzot, ka šīs lietas izskata tiesa, atbilstoši piekritībai, kāda noteikta uz 2020.gada 31.decembri.Paredzams, ka likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts šo jomu neskar. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā paredzētās tiesas izveide tieši attieksies uz to personu loku, kas pretendēt uz amatu vai darbu  šajā tiesā, kā arī uz tiesas klientiem, kuru strīdi vai noziedzīgie nodarījumi tiks nodoti specializētās tiesas kompetencē. |
| 2. | Tiesiskā regulējuma ietekme uz tautsaimniecību un administratīvo slogu | Kvalitatīva pretendentu atlases procesa nozīmība ir vitāli svarīga Ekonomisko lietu tiesas efektīvai darbībai. Tikai tad, ja tiek nodrošināts vispusīgs pretendentu atlases process, būs iespējams sasniegt tos mērķus, kuru sasniegšanai tiek veidota Ekonomisko lietu tiesa, tādejādi sniedzot ilgtermiņa ieguldījumu ekonomiski attīstītas un tiesiski sakārtotas valsts izveidē, kas ilgtermiņā atmaksāsies, padarot Latviju par uzņēmējdarbībai un investīcijām ekonomiski labvēlīgu valsti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Saeima. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tieslietu ministrija nodrošinās nepieciešamo tiesību aktu projektu virzību. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Līce 67036827

Laura.Lice@tm.gov.lv